Leonid Stolovitš

Leonid Stolovitš (vene keeles Леонид Наумович Столович; 22. juuli 1929 Leningrad – 4. november 2013 Tartu) oli juudi päritolu venekeelne Eesti filosoof ja luuletaja. Tema peamised uurimisvaldkonnad olid esteetika ja aksioloogia.

Stolovitš lõpetas 1952. aastal Leningradi Ülikooli ning töötas alates 1953. aastast Tartu Riiklikus Ülikoolis. 1955. aastal kaitses ta Leningradi ülikoolis kandidaadiväitekirja filosoofias teemal "Некоторые вопросы эстетической природы искусства" ("Kunsti esteetilise loomuse mõningaid probleeme") ja 1965. aastal doktoriväitekirja teemal "Проблема прекрасного и общественный идеал". 

Ta oli professor aastast 1967 ning emeriitprofessor aastast 1994.

1980. aastail uuris ta Tartu Ülikooli kunagise Kanti-arhiivi (nn Tartu Kantiana) ajalugu. 1895. aastal anti arhiiv Kanti teoste akadeemilise väljaande tarbeks Saksamaale ning jäigi sinna. Stolovitš avastas arhiivi Berliinist, mis viis selle tagastamiseni Tartusse 1995. aastal.

Eesti Vabariigi iseseisvuse taastamise aegadel osales Stolovitš Rahvarinde tegevuses.

1990. aastaist tegeles Stolovitš vene filosoofia ajaloo ning üldfilosoofiliste probleemidega nagu tarkuse ja teadmise, dialoogi ja dialektika suhe üldinimlike väärtustega. Temalt pärineb ka "süsteemse pluralismi" mõiste.

Teoseid
Leonid Stolovitš on avaldanud raamatuid valdavalt esteetika ja aksioloogia filosoofiliste probleemide alalt. Tema üks hilisemaid raamatuid annab ülevaate pluralismi käsitlustest filosoofias.
Столович Леонид Наумович // Философы России XIX столетий. Биографии, идеи, труды. — Издание второе, переработанное и дополненное. — 4-е изд. Москва 2002. С. 935
Столович Леонид Наумович // Дополнение III. Общество по исследованию еврейских общин. Еврейский университет в Иерусалиме. — Иерусалим 2003. С. 431—432
2005. Плюрализм в философии и философия плюрализма. Tallinn: Ingri
Stolovich, Leonid — Столович Леонид Наумович // Идеи в России. Ideas in Russia. Idee w Rosji. Leksikon rosyjsko-polsko — angielski pod red. Justyna Kurczak. T. 6. Wydawnictwo Ibidem. Łódź 2007. P. 306-307

Teoseid eesti keeles
1959. "Eituse eitamise seadus. Abimaterjal filosoofilisteks loenguteks". Eesti NSV Poliitiliste ja Teadusalaste Teadmiste Levitamise Ühing, nr 84. Tallinn
1969. "Ilu ja ühiskond". Tallinn: Eesti Raamat
1976. "Esteetilise väärtuse olemus. Millega tegelevad, mille üle vaidlevad filosoofid". Tallinn: Eesti Raamat
1980. "Ilu filosoofia". (Esteetikast, selle objektist, meetoditest, esteetikateooria tähtsusest ühiskonnaelu ümberkujundamisel ja töötajate kommunistlikul kasvatamisel.) Vene keelest tõlkinud Rein Veidemann. Eesti Raamat. Tallinn
1982. "Kas kunstil on tulevikku?" Kunst. Tallinn
1992. "Esteetika, kunst, mäng". Vene keelest tõlkinud Anne Lill. Kunst. Tallinn. ISBN 5-89920-018-9
2004. "Tartuski Kurjer" // Mihhail Bronštein, Rafik Grigorjan, Viktor Palm, Igor Rosenfeld, Leonid Stolovitš ja Rein Veidemann. "Iseseisvuse anatoomia = Анатомия незавизимости = The anatomy of independence" (Eesti ja vene keeles). Tartu, Kripta ; Санкт-Петербург: Базунов, 2004 ISBN  5-98451-007-3
2006. "Kohtumised elu radadel". Memuaarid, vene keelest tõlkinud Aive Pevkur. Tallinn: Ilo. ISBN 9985-57-787-6

Tunnustus
Esteetika ja Vabade Kunstide Sõltumatu Akadeemia (Moskva) liige
Tartu Ülikooli suur medal (2009)

Isiklikku
Leonid Stolovitš oli juudi päritolu. Ta kirjutas ka artikleid "Lühikesse juudi entsüklopeediasse" ("Краткая еврейская энциклопедия").

Tema poeg oli füüsik Andres Stolovitš.

Viited

 Kirjandus 
Edward M. Swiderski. The Philosophical Foundations of Soviet Aesthetics. Theories and Controversies in the Post-War Years. — Dordrecht: Holland / Boston: U.S.A. / London: England, [1979]
Rudolf Malter. Kantiana in Dorpat (Tartu) // «Kant-Studien». Heft 4, 1983, Berlin — New York: Walter de Gruyter. S. 478—486
Ю. М. Лотман. Предисловие // Л. Н. Столович. Красота. Добро. Истина. Очерк истории эстетической аксиологии. Республика. Москва 1994. С. 3–5
Михаило Видаковић. Плуралистичко сагледаванье у естетске вредности у делу Леонида Столовича //Михаило Видаковић
Естетичке теме. Београд, Панчево, 2006. С. 129–138
Борис Егоров. Эстетик, поэт и один из создателей философской ауры в Тарту (к 75-летию проф. Л. Н. Столовича) // «Академические тетради» № 12. Независимая Академия эстетики и свободных искусств. Москва 2007. С. 106—130

Välislingid
Intervjuu R. Veidemannile (seoses 75. juubeliga). Postimees, 23. juuli 2004
Aivar Kull, "Leonid Stolovitši loominguline elurada" (raamatu "Kohtumised elu radadel" arvustus). Tartu Postimees, 5. september 2006 ja A. Kulli raamatus "Kull ja kiri", Tartu 2015, lk 172-173
Aivar Kulli ajalootund. Ilupreester Leonid Stolovitš, ERR, 8. mai 2020

Selle artikli kirjutamisel on kasutatud venekeelset artiklit :ru:Столович, Леонид Наумович seisuga 30. august 2011.

Kategooria:Eesti filosoofid
Kategooria:Eesti kunstiajaloolased
Kategooria:Eesti luuletajad
Kategooria:Tartu Ülikooli professorid
Kategooria:Tartu Riikliku Ülikooli parteialgorganisatsiooni liikmed
Kategooria:Peterburi ülikooli vilistlased
Kategooria:Eesti juudid
Kategooria:Vana-Jaani kalmistule maetud
Kategooria:Sündinud 1929
Kategooria:Surnud 2013